สวัสดีค่ะ คือว่าหนูอายุ 22 ปี ประจำเดือนไม่มา ขาดๆหายๆหรือหายไปเป็นปี แล้วก่อนหน้านี้ สองอาทิตย์ที่ผ่านมามีอะไรกับแฟนแล้วปล่อยข้างในค่ะ ถัดมาจากนั้นหนูมีเลือดออกจากช่องคลอดปนกับเมือกใสๆเป็นแบบนี้ 5 วันแล้วค่ะ แล้ววันนี้รู้สึกปวดท้องน้อยแล้วเลือดออกมาเยอะกว่าเดิมนิดหน่อย แบบนี้คือหนูท้องไหมคะ (ประจำเดือนมาล่าสุดเดือนมีนาปีนี้ค่ะแล้วไม่มาเลย) ตอบหนูหน่อยนะคะเครียดมากๆเลยค่ะ
สวัสดีค่ะ การที่ประจำเดือนมาไม่สม่ำเสมอนั้น ยังมีโอกาสตั้งครรภ์ได้ค่ะ ดังนั้นการมีเพศสัมพันธ์หลั่งในไม่ได้ป้องกัน และหลังจากนั้นประจำเดือนไม่มาเลยนั้น ควรจะต้องยืนยันการตั้งครรภ์โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ.และหาสาเหตุที่ทำให้ประจำเดือนมาไม่สม่ำเสมอเช่นมีความผิดปกติของมดลูก รังไข่ หรือการทำงานของต่อมไทรอยด์ต่อไป ในระหว่างนี้ไม่ซื้อยาปรับฮอร์โมนใดๆมาใช้เองการมีเลือดออกผิดปกติทางช่องคลอดไม่ได้บ่งบอกถึงการตั้งครรภ์ ถ้าเกี่ยวข้องกับการตั้งครรภ์ อาจจะเป็นภาวะแทรกซ้อน ที่ควรรีบไปพบแพทย์